^ ser. 6 Le fa gone gompieno lobaka lono lo ka lebega lo le loleele thata, re tshwanetse go gopola gore batho ba kile ba bo ba tshela lobaka lo loleele thata. Adame o ne a tshela ka lobaka lo le longwe lwa nako le Lameke, rraagwe Noa. Lameke ene o ne a tshela ka lobaka lo le longwe lwa nako le Sheme, morwa Noa. Sheme ene o ile a tshela ka lobaka lo le longwe lwa nako le Aborahame.—Gen. 5:5, 31; 9:29; 11:10, 11; 25:7. Go tswa foo, John E. Barr wa Setlhopha se se Laolang o ne a baya puo ya setlhogo se se reng “O se Ka wa Letla Gore Sepe se go Kgaoganye le Lorato Lwa Modimo.” Mokaulengwe Barr o ne a kgothatsa baithuti ba ba alogang le batsadi ba bone jaaka rre mme a okobatsa poifo epe e ba ka tswang ba ne ba na le yone malebana le se barongwa bano ba basha ba ka kopanang le sone mo dikabelong tsa bone. O ne a tlhalosa jaana: “Ga go na lefelo lepe le le sireletsegileng le le le ritibetseng go feta go nna mo loratong lwa Modimo.” Ga go sepe se se ka kgaoganyang barongwa le lorato lwa Modimo fa bone ba sa ikgaoganye le Modimo.